१८ वर्षअघि नेपालको समाचार थाहा पाउन पाठकसँग एकमात्र अनलाइन विकल्प थियो, ‘नेपाल न्युज डट कम’ । हाल बन्द भइसकेको यही वेबसाइटमा सरकारी गोरखापत्र र राइजिङ नेपालदेखि निजी पत्रिका कान्तिपुर र काठमाडौं पोस्ट अनि नाम चलेका सबै साप्ताहिक पत्रिका यसैमा पढ्न पाइन्थे । त्यसो त नेपाल न्युजले आफैंले समाचार पनि राख्ने गथ्र्यो तर त्यो अंग्रेजी भाषामा र एकदमै संक्षिप्त हुने गर्थ्यो । पछि त बीबीसी नेपालीदेखि लिएर एफएमहरूसमेत यसैमा सुन्न पाइने भयो । नेपालको अनलाइन न्युज ‘एग्रिगेटर’का रूपमा यो वेबसाइट रह्यो ।
